-Գիտե՞ք, ես առաջինը՝ անձ եմ՝ Արտակ Գեւորգյան, եւ այստեղ քաղաքական ոչ մի ենթատեքստ չկա, մենք գործ չունենք քաղաքական պրոցեսների հետ, մենք գործ ունենք խուժանի հետ, ով այսօր փորձում է փողոցային, խուլիգանական մեթոդներով խլել իշխանական աթոռը՝ մտածելով, որ այստեղ կան կարողություններ, եւ կարելի է գալ ու ոչնչացնել։ Սա ժողովրդի ունեցվածքն է, սա ժողովրդի վստահությունն է եւ սա ժողովրդի աթոռն է, որը լեգիտիմ ճանապարհով, օրինական ընտրված ՏԻՄ մարմին է, եւ այսօր էլ մենք լեգիտիմ ճանապարհով շարունակում ենք իրականացնել ժողովրդի իշխանությունը։ Մենք կառուցողական աշխատում ենք թե՛ մարզպետի հետ, թե՛ իշխանության հետ, թե՛ տարածքային կառավարման նախարարության հետ, բոլոր պետական գերատեսչությունների հետ, որովհետեւ, ճիշտ է՝ սա տեղական ինքնակառավարման մարմին է, բայց գործում է ՀՀ իշխանության, օրենքների եւ պետականության ներքո։